།བཀའ་འདུས་སྨན་སྒྲུབ་གཏོར་ཟློག་བཅས་ཀྱི་ཟིན་ཐོ་བཞུགས།།

༄༅། །ན་མོ་གུ་རུ་ཤྲཱི་བཛྲ་ཀྲོ་དྷཱ་ཡེ། གཏེར་ཆེན་ཨོ་རྒྱན་གླིང་པའི་གཏེར་བྱོན་ཀུན་གཟིགས་མཁྱེན་བརྩེའི་ཡང་གཏེར་དུ་བྱོན་པའི་བཀའ་འདུས་སྨན་སྒྲུབ། གཏོར་བཟློག་དང་བཅས་པ་དཀྱུས་གཅིག་ཏུ་ཉིན་དགུར་བསྟར་བའི་ལག་ལེན། འདོན་འབྲིགས་ཟིན་
ཐོར་བཀོད་པ་ལ། རྩ་གསུམ་ཞི་ཁྲོའི་སྒྲུབ་པ་སྤྱིའི་ཁོག་ཕུབ་ཁྱེར་བདེར་བཀོད་པ་གཅིག་ཤེས་ཀུན་གྲོལ་གཞིར་བཞག་ལ། སྣ་སེལ་རྣམས་སྔོན་ཏུ་བཏང་ནས། ཉིན་དང་པོའི་ཐོ་རང་
སྔ་བར་རྡོ་རྗེ་འཚམས་པས་ཕུར་པའི་བདག་བསྐྱེད་སྔོན་འགྲོས། སྔོན་དུ་མ་སོང་ན་ཤོག་ལིང་རྣམས་ལ་ལིང་ཁྲུས་ཚད་ལྡན། ཚོགས་བསྒྲལ་སྐབས་འགུགས་བསྟིམ་གནད་ལྡན་
དང་༑ དམ་སྲིའི་མནན་ལིང་ལ་མནན་ཆས་རྒྱལ་ཐོའི་སེར་ཕྲེང་མ་ཕེབས་གོང་གྲུབ་པར་བྱ། དྲག་པོའི་སྦྱིན་སྲེག་བྱ། སྐོར་ཆོག་པ་རྣམས་ནས་ཁྲུས་ཆོག་ཟླ་བའི་བདུད་རྩི་ལྟར་

༄༅། །ཁྲུས་བུམ་བསྒྲུབ། གཞུང་ཚོགས་རྣམས་ཀྱིས། ཚིག་བདུན། སྐུ་གསུམ་གསོལ་འདེབས། བརྒྱུད་འདེབས་བསྡུས་པའི་རྗེས་རྒྱུན་ཁྱེར་སྐྱབས་སེམས་ཚོགས་
བསགས་མཐར། ཧཱུྃ༔ དེ་བཞིན་ཉིད་དབྱིངས་སོགས་ཀྱི་བདག་བསྐྱེད། བཟླས་པ། བསྡུ་ལྡང་གྲུབ་རྗེས་ཟུར་འདེབས་རིན་ཆེན་ཕྲ་ཚོམ་ལྟར་བསང་ཆུ་བསྒྲུབ། སྒྲུབ་ཁོག་
ལྟར་ས་ཆོག་གི་མཆོད་བརླབ་ནས། གཤེགས་གསོལ་མཐར། མཆོད་རོལ་རིང་བའི་འོག་གཏོར་མ་འབུལ་ཞིང་། མཆོད་པ་དང་མཎྜལ་བསྡུ། སློབ་དཔོན་ཞྭ་ཆོས་བཅས་གཞི་
དེར་ཕེབས་ཤིང་དབང་མཆོག་ཕུར་པས་ས་དབང་དུ་བྱ་བ་ནས། ཏིང་ངེ་འཛིན་གྱི་བཟླས་པའི་རྗེས་དབང་མཆོག་ཕུར་པ་བསྡུ། བཀའ་བསྒོའི་མཇུག་མཆོད་རོལ་རིང་བའི་

འོག ༑སློབ་དཔོན་གྱིས་དཀྱིལ་འཁོར་གྱི་གཞིར་དབང་ལྡན་ནས་བརྩམས། ལན་གསུམ་བསྐོར་ཞིང་ཡུངས་ཐུན་བྲབ་ཅིང་རྡོ་རྗེགསོར། ལས་ཕུར་བྱང་ཤར་དུ་གདབ། སེར་ཕྲེང་གིས་ཤར་ནས་བརྩམ་རྒྱལ་
ཐོ་བཙུག །དམ་སྲི་མནན་པའི་གཅིག་ནི་བརྗོད་མེད་སོགས་བརྗོད་སྐབས་སློབ་དཔོན་གྱིས་རྡོ་རྗེ་རྒྱ་གྲམ་ཚིག་རེ་དང་བསྟུན་རྒྱ་གྲམ་བཅུ་བྱ། ལས་བྱང་གི་བྲོ་བརྡུང་གྱེར་སྐབས། དྲག་པོའི་བྲོ་ར་རྩེ་མོ་ལྷོར་
བསྟན༑ མཐེའུ་ཆུང་སྦྲེལ། གཤིན་རྗེའི་སྐུའི་རྒྱབ་ཀྱི་འདོད་གསོལ། གསང་ཆེན་ལྷུན་གྲུབ་སོགས་དང་། འཁྱིལ་བའི་སྐུའི་རྒྱབ་ཀྱི་འདོད་གསོལ། ཁྲོ་བོ་བདུད་རྩི་འཁྱིལ་པ་སོགས་བྲི། བྲུབ་ཁུང་དུ་དམ་
སྲིའི་མནན་ལིང་བཞིན་བྲིས་པའི་ལིང་ག་བཅུག །ནང་དུ་ཕེབས་ཤིང་། སློབ་དཔོན་དཀྱིལ་འཁོར་གྱི་ནུབ་ནས་ཤར་དུ་ཕྱོགས་པར་སྔགས་ཆས་བཅས་སྟོང་ཐུན་བཤད། མ་ཏྲཾ་བསྒྲལ། སློབ་དཔོན་གྱིས་རྡོ་རྗེ་
འགྲོས་ཀྱི་དཀྱིལ་འཁོར་གྱི་གཞི་དེར། ཧཱུྃ་གསུམ་ལ་བསྐོར་བ་གཅིག །ཧ་གསུམ་ལ་བསྐོར་བ་གཅིག །ཕཊ་གསུམ་ལ་བསྐོར་བ་གཅིག་སྟེ་བསྐོར་བ་གསུམ་བསྐོར་ནས། དབུས་ནས་ཤར་དུ་ཞལ་ཕྱོགས་
པས༑ སྟེང་ནས་ཕྱོགས་བཞིར་གཡས་བསྐོར། ཤར་ལྷོ་ནས་འོག་བར་གཡོན་བསྐོར་གྱིས་ཁྲོ་བཅུའི་ཕུར་པ་གདབ་དོན་གྱི་སྲུང་འཁོར་ཕྲིན་ལས་ལྟར། ཧཱུྃ༔ ཡེ་ཤེས་རང་རྩལ་འབར་བའི་སོགས་ནས། ཧཱུྃ་

༄༅། །ཕཊཿ བར་རོ། སློབ་དཔོན་དཀྱིལ་འཁོར་གྱི་ཤར་ནས་ནུབ་ཏུ་ཕྱོགས་པས་བཞེངས་ཏེ་བྱང་ཤར་ནས་བརྩམ་གཡས་བསྐོར་གྱིས་འཐོར་གཡབ་ཀྱིས་བདུད་རྩི་འཐོར། ལས་རྡོར་གྱིས་གཡོན་བསྐོར་
དུ་ཁྱེ་མ་མེད་པའམ། བར་མཚམས་མེད་པ་ལེགས་པར་བྱུག །ལྷ་སྟ་གོན་ཚོམ་བུ་བཀོད་གྲུབ་རྗེས། དེ་མཐར་ཕྱི་མཆོད་བསྐོར་བཤམ། དེ་མདུན་ནང་མཆོད་སྨན་གཏོར་རཀྟ་ཕྲེང་ཚར་དུ་བཤམ། ཕྲིན་
ལས་ལྟར་མཆོད་རླབས་རྗེས། ཨོཾ་མ་ཧཱ་ཤུ་ནྱ་ཏ་སོགས་ཀྱིས་དམ་ཚིག་པ་བསྐྱེད། མཆོད་པ་རང་གཞུང་གིས་འཐུས། སྤོས་དྲིལ་བཅས་གསོལ་བ་གདབ། བུམ་པར་ཞི་ཁྲོའི་སྤྱི་དྲིལ་བརྗོད་པས་རྫས་བླུག །
མཆོད་བསྟོད། ཟུར་འདེབས་ཀྱི་རྗེས་ཆོག་སྐབས་ཀྱི་མཆོད་བསྟོད་སྦྱར། བཟླས་པ་ཞི་ཁྲོའི་སྤྱི་དྲིལ་བཟླ། ལས་བུམ་ཟུར་འདེབས་ཀྱི་བསང་ཆུ་ལྟར་བསྒྲུབ། དངོས་སྟ་ཉིན་གཅིག་ལ་སྦྲེལ་སྐབས་བདག་གི་
རྣལ་འབྱོར་གོང་དུ་སོང་བས་འཐུས་པས་འདིར་མི་དགོས། ཁྲུས་ཆོག་ཟླ་བའི་བདུད་རྩི་ལྟར་ཞི་དྲག་ཕྱེད་མའི་སྦྱོང་བ། བདེན་སྟོབས་སྐབས། དེང་འདིར་གསང་བ་ཟབ་མོའི་ཆོ་གས་དངོས་གྲུབ་བསྒྲུབ་པ་ལ་
བར་དུ་ཞེས་བསྒྱུར་ཞིང་རྟེན་ཁྲུས་གོས་ཟུང་འབུལ་ཞིང་བཀྲ་ཤིས་ཀྱི་མངའ་དབུལ་བའི་བར་བྱ། རྒྱན་བཀོད་སྐབས་སློབ་དཔོན་གྱིས་སྤོས་སྣ། ཡུམ་གྱིས་དར་ལམ་གྱིས་སྣ་དྲངས་པའི་སྨན་གྱི་ཕོ་བྲང་། རྒྱལ་

ཚབ་རྒྱལ་ཐེབས་སོགས་ཀྱིས་བུམ་པ། སྐུ་གསུང་ཐུགས་རྟེན། སྨན་རག་གཏོར་གསུམ། སྒབ་བསྐོར་ཆས། ཁྲོ་བཅུའི་ཕུར་པ། མ་ཏྲཾ་རྣམས་ཐོགས་ནས། ཞི་ཁྲོའི་སྤྱི་དྲིལ་ཛབ྄་དབྱངས་ལན་གསུམ་དང་
སྦྲག་དཀྱིལ་འཁོར་བསྐོར་བ་ལན་གསུམ་རྗེས། སྨན་སྒྲུབ་ལྟར། གདོད་ནས་རྣམ་དག་གིས་ལྡིང་ཁྲི་འོག་མར་སྨན་གྱི་ཕོ་བྲང་བཞུགས་པའི་ཤར་ལྷོ་ནས་བརྩམས་ཆང་ཆུ་འོ་མ་རིན་ཆེན་རྣམས་མཚམས་བཞི་
དང་༑ སྨན་གྱི་ཕོ་བྲང་ཐོག་མཉྫའི་སྟེང་སྨན་སྒྲུབ་ཕབ་གཏའ་ཆུ་གཙང་གིས་བརླན་པ་བཞུགས། ཟུར་གང་བདེར་ཆང་ཕབ་ཞིབ་མོར་བཏུལ་བ། དམ་རྩི། ཁ་དོག་བསྒྱུར་བྱེད། རྩི་རྣམས་ཚང་བར་བཞག །
སྨན་གྱི་ཕོ་བྲང་སྟེང་གཟུང་ཐག་བཞག་པའི་རྡོ་རྗེ་དང་། སྟེང་གི་ཚངས་པའི་དམུ་ཐག་སྦྲེལ། སྒྲུབ་ཁོག་གི་རྒྱན་བཀོད་རྣམས་གྱེར་ཞིང་། ལྡིང་ཁྲི་བར་པར། དབུས་སུ་རྣམ་བུམ་དུང་ཆོས་གཟུངས་རྡོར་དང་
བཅས་པ། དབུས་དང་ཕྱོགས་མཚམས་རྣམས་སུ་སྐུ་ཙཀ་རྣམས་མ་འཆོལ་བར་བཀོད། དབང་དང་འབྲེལ་ཚེ་དབང་རྫས་རྣམས་ཀྱང་བཀོད། ལྡིང་ཁྲི་གོང་མར། སྐུ་རྟེན་ཐོད་སྐུ་སྤྱི་དཔལ་ཆེན་པོ་ཕྱག་རྒྱ་རྒྱས་
པ་ལྟར་བྲིས་པ། གསུང་རྟེན་བཀའ་འདུས་གླེགས་བམ། སྔགས་བྱང་གི་ཙཀླི། ཐུགས་རྟེན་ཕྱག་མཚན་ཙཀླི་དང་ཤེལ་རྡོ། རྒྱབ་ངོས་སྨན་གཏོར་རཀྟ། དེ་མཐར་ཉེར་སྤྱོད་བསྐོར་བཤམས་བཅས་དང་།

༄༅། །སྒབ་སྐོར་སྟོད་སྨད། ཐུགས་ཡོལ་སྔོན་པོ། གསུང་ཡོལ་དམར་པོ། སྐུ་ཡོལ་དཀར་པོ་རྣམས་ནང་ནས་ཕྱིར་དཀྲིས། རུ་དར། རལ་གྲི་སོགས་དང་། ཁྲོ་བཅུའི་ཕུར་པ་དང་མ་ཏྲཾ་བཅས་སྔ་མ་བཞིན་
སོ་སོར་མ་འཆོལ་བར་བཀོད། མ་ཏྲཾ་གྱི་ཁོག་པ་རས་བྲིས་འོག་ཏུ་བཞག །དཀྱིལ་འཁོར་གྱི་མདུན་དུ་མཆོད་གཏོར། རྒྱབ་ཏུ་བསྐང་གཏོར་གཞུང་མཐུན། ལྷོར་འདོད་ཡོན་ལྔ། བྱང་དུ་སྲུང་མའི་གཏོར་མ་
དང་ཆད་བརྟན། མདུན་དུ་ཞི་དྲག་གི་ཉེར་སྤྱོད་མཇུག་སྤྲོད། སྨན་གཏོར་རཀྟ། མཐའ་བསྐོར་ཕྱི་ནང་ཚོགས་མཆོད་བཅས་བརྒྱ་རྩས་བསྐོར་ཞིང་། བླ་མེད་མཆོག་གི་མཐར་ཚོགས་གྲོལ། མཆོད་པ་སོགས་
ཞིབ་པར་བཤམས་ནས། ཡར་འཚོགས་གཞུང་ཟུར་ཚོགས་པ་ཐམས་ཅད་དང་། སྒྲུབ་ཆེན་གྱི་ལས་བྱེད་མ་ལུས་པ་འཚོགས་དགོས། རྡོ་རྗེ་རྒྱལ་ཐེབས་ཞྭ་ཆོས་བཅས་གྲལ་གཤམ་ནས། སྟོང་ཐུན་བཤད་དེ།
མངའ་གསོལ་རྗེས་ཟློས། ལས་རྡོར་གྱིས་ཐོད་པའི་བདུད་རྩི་རིམ་བཞིན་རྡོ་རྗེ་རྒྱལ་པོ། རྒྱལ་ཚབ་དང་རྒྱལ་ཐེབས་བཞི། ཡུམ་ལས་རྡོར། གིང་། འཚམས་པ། སྤྱན་པ། དུས་མཚམས་པ་ནི་དགེ་
བསྐོས་་་་བྱ་རོག་ཀྱང་ཟེར། ཕྱག་ཚང་ནི་ཕྱག་གཉེར། བྱན་པོ་ནི་མ་ཆེན་སོགས་ལ་དྲངས་ཤིང་མཐར་མཆོད་རོལ་རིང་བ་བྱ། ཡང་རྒྱལ་ཐེབས་ཀྱིས་གཏོང་ཐུན་བཤད་དེ་རྟགས་གདབ་བྱ་སྐབས། མགྲིན་པར་ཞག་

གི་ཟོ་རིས་ཟླ་ཕྱེད། མཁུར་ཚོས་ལ་རཀྟའི་ཐིག་ལེ་སུམ་སྒྲོམ། དཔྲལ་བར་ཐལ་ཆེན་ཚོམ་བུ་རྩེ་གསུམ་རིས། མཐར་མཆོད་རོལ་རིང་བའི་འོག་འདུས་པ་སྤྱི་ལ་རྟགས་གདབ་གྲུབ་པར་བྱ། སློབ་དཔོན་ཆོས་
གོས་དང་ཞྭ་འཕྲག་འགེལ་གྱིས་དཀྱིལ་འཁོར་མདུན་དུ་བཞེངས་ལ་བརྡ་སྒོ་དབྱེ་སྐབས། དབྱེ་སྔགས་ལན་བཞི་ལ་དཀྱིལ་འཁོར་ལ་བསྐོར་ཞིང་། ཕྱོགས་བཞིར་ལག་གཉིས་ཁུ་ཚུར་དཔུང་མགོར་བསྣོལ་བ་
དབྱེ་བའི་ཕྱག་རྒྱ་རེ་བྱ། སླར་སློབ་དཔོན་དཀྱིལ་འཁོར་མདུན་དུ་བཞེངས་ཏེ་ཐལ་སྦྱར་གྱིས་བརྡའ་ཕྱག །ཨ་ཏི་པུ་ཧོཿལན་བཞིར་གཡས་བསྐོར་གྱིས་ཐལ་སྦྱར་རེ་དང་། པྲ་ཏིཙྪ་ཧོཿའི་སྐབས་འགྲེང་ཞིང་འདུད་
རྒྱ་བཅས། ལྷ་རྣམས་ཀྱི་ཕྱག་ལེན་གནང་བར་མོས། མཆེད་གསར་ལོགས་སུ་ཕྱེས། རྙིང་པ་རྣམས་ནས་བདུད་རྩི་བྱིན་རླབས། བསྡུ་ན། ཡི་གེ་གསུམ་གྱིས་བསང་སྦྱང་། དགུ་པའི་ཛབ྄་དབྱངས་ལན་
གསུམ་གྱིས་བརླབ། མཆོད་པའི་ཟུར་འདེབས་བཞིན་བརྒྱུད་མཆོད་ཁཱ་ཧི་བཅས་བྱ། དངོས་གྲུབ་བླང་བ་མི་དགོས། བསྡུ་ན་བཀའ་བསྒོ་བཞག །ཁྲོ་བོའི་སྤྱི་དྲིལ། ཧཱུྃ་བཞི། དྲག་འབེབ། རྐང་རག །
ཨོཾ་བཛྲ་རཀྵ་ཧཾ་གསུམ་གྱིས་སྲུང་འཁོར་བསྒོམ། རྒྱལ་ཚབ་བམ། རྡོ་རྗེ་རྒྱལ་ཐེབས་ཀྱིས་བདུད་རྩི་འགྲིམ། ཆུ་འདིས་འགྲུབ། མཐར། འོག་གི་ཞེས་མྱོང་བ་སོགས། གྱུར་པར་བསམ་ལ་རྡོ་རྗེའི་གཡར་

༄༅། །དམ་བཟུང་བ་འདིའི་རྗེས་ཟློས། ཨི་དནྟེ་སོགས། སློབ་དཔོན་ལ་བདུད་རྩི་དྲངས་མི་དགོས། གཞན་གསར་རྙིང་ཐམས་ཅད་ལ་གཡོན་བསྐོར་གྱིས་དྲངས། མཐར་དམ་ཚིག་གཏོང་ཐུན་རྒྱལ་ཚབ་
བམ༑ རྡོ་རྗེ་རྒྱལ་ཐེབས་ཀྱིས་བཤད། བརྒྱ་བརྡུང་རོལ་འོག །ལས་རྡོར་གྱིས་སྤོས་དང་གཡབ་དར་སྣ་ལྔ། སློབ་དཔོན་གྱིས་གཡབ་དྲིལ། ཡུམ་གྱིས་རྡོར་དྲིལ་ཕྲེང་བ། རྒྱལ་ཚབ་གཡབ་དར་སྣ་ལྔ་དང་།
རྒྱལ་ཐེབས་བཞིའི་གཡབ་དྲིལ་བཅས་དཀྱིལ་འཁོར་བསྐོར་ཞིང་། ཞྭ་ཆོས་བཅས་དཀྱིལ་འཁོར་མདུན་དུ་ཕྲེང་ཚར་གྱིས་དཀྱིལ་འཁོར་ལ་ཕྱོགས་པར་བཞེངས། འདུས་པ་ཐམས་ཅད་ཞྭ་བཅས་རང་གྲལ་ནས་
བཞེངས་ཏེ། ལྷ་སྐོས་སུ་གདབས། སྔགས་ཞི་ཁྲོའི་སྤྱི་དྲིལ། མཐར་འབེབས་སུམ་བརྡུང་གིས་བྱིན་འབེབས། དུས་གསུམ་བདེ་གཤེགས། མཐར་འབེབས་སུམ་བརྡུང་གིས་སྨན་སྒྲུབ་ལྟར་ཀུན་བཟང་རྡོར་
སེམས་སོགས་ཀྱི་མཐར། བརྒྱུད་གསུམ་རོལ་མོ་ལ་དཀྱིལ་འཁོར་ལན་གསུམ་བསྐོར་ཞིང་། ཕྱོགས་བཞི་སོ་སོར་གཡབ་དར་ལན་རེ་བྱ། འདི་ནུབ་སྒྲུབ་པའི་ཐུན་གྱི་དབུ་མི་འཛུག་ན། སྒྲུབ་ཁོག་ཏུ་གསལ་
བ་བཞིན་དང་། ཐུན་གྱི་དབུ་འཛུག་ཏེ་ཉིན་དང་པོའི་གོ་ཆོད་བྱེད་སྐབས། བསྡུ་ན་ཕྲིན་ལས་ནར་མའི་སྐྱབས་སེམས་ཚོགས་བསགས་ལན་གསུམ་རྗེས། མཆོད་རླབས་ནས། བྱིན་འབེབས་དང་སྤྱན་འདྲེན་

སྐབས༑ ལས་རྡོར་གྱིས་ཞྭ་བཅས་སྤོས་དང་གཡབ་དར་གྱིས་དཀྱིལ་འཁོར་ལ་ལན་རེ་བསྐོར་བ་མཐོང་རྒྱུད་བཞིན་བྱ་ཞིང་། མཆོད་ཕྲེང་ཟུར་འདེབས་མ་སྦྱར་བའི་མཆོད་པ་གཞུང་བཞིན་བསྟོད་པའི་མཐའ་
བར་བཏང་། ཟུར་འདེབས་རིན་ཆེན་ཕྲ་ཚོམ་ལྟར་ཛབ྄་ཁང་ཕྱེ་བ་ནས། ཁྲོ་བོའི་སྤྱི་དྲིལ་བཟླས་པ་གྲུབ་པ་དང་། ཞི་ཁྲོའི་སྤྱི་དྲིལ་སྦྲེལ་མ་གདངས་བཅས་ལན་བདུན་གྱེར་སྐབས། ཐུན་དཔོན་གྱིས་མེ་ཏོག་
ཕུལ་ཞིང་པད་བསྐོར་བཅས་རྒྱལ་ཚབ་བམ། རྡོ་རྗེ་རྒྱལ་ཐེབས་ལ་ཐུན་ཐག་ཞུ། འདི་ནས་བཟུང་ཛབ྄་རྒྱུན་མ་ཆད་པ་དང་། ཐུན་ཐག་སྟོང་པར་མ་བོར་བ་དགོས། འདི་མཚམས་ཛབ྄་མཆོད། རཀྟའི་མཆོད་
བསྟོད༑ ཡིག་བརྒྱའི་རྗེས། བཀའ་སྲུངས་བསྐང་བཤགས། ཚོགས་སྐོང་། ལྷག་མའི་སྐབས། ལྷག་མ་བཙོན་འཛིན་དཀྱིལ་འཁོར་གྱི་ལྷོ་ནུབ་ཏུ་བྱ་ཞིང་། བསྐུལ་ཆད་བརྟན་བཀྲ་ཤིས་མཐའ་བར་ཟུར་
འདེབས་བཞིན་བཏང་། གྲུབ་ན་ཉུ་ལེ་བསྐྲད་པ། བྱིན་འབེབས་ཛབ྄་དབྱངས་བཅས་ཚོགས་གཞུང་ནས་བྱ་བའམ། མི་ལྕོགས་ན་རྡོ་རྗེ་འཚམས་པས་བྱ། རྟ་བྲོའི་སྐབས་རྡོ་རྗེ་མཚམས་པས་བགེགས་བསྐྲད།
མཚན་ཐུན་གསུམ་འོག་ནས་འབྱུང་བ་ལྟར་བྱ། ༈ །ཉིན་གཉིས་པར། ཚིག་བདུན། སྐུ་གསུམ་གསོལ་འདེབས། བརྒྱུད་འདེབས་འབྲིང་པོའི་མཐར་བརྒྱ་བརྡུང་། བདག་བསྐྱེད་གསལ་ཞིང་བསང་ཆུ་

༄༅། །བསྒྲུབ་པ་ནས་ཟུར་འདེབས་བཞིན་མཐར་ཆགས་སུ་བཏང་། བཀའ་བསྒོའི་སྐབས་རྡོ་རྗེ་འཚམས་པས་ཐུན་བྲབ་པ་ཀུན་ལ་འགྲེས་སུ་ཤེས་དགོས། ཛབ྄་སོ་སོའི་སྐབས་ཛབ྄་མཆོད་རྒྱས་པའི་ལུགས་
བཞིན་ཏུ་སྦྱར་ལ། ཁྲོ་བོ་སྤྱི་དྲིལ་གྱི་སྟོང་ཚིགས་རྗེས། བུམ་བཟླས་སྒྲུབ་ཁོག་གི་བུམ་པ་སྟ་གོན་སྐབས་སུ་འབྱུང་བ་ཉིད་ཀྱིས་གཙོ་བུམ་དང་ལས་ཀྱི་བུམ་པ་གཉིས་སྒྲུབ། དེ་མཚམས་ཚེ་སྒྲུབ་མཐར། ཡིག་
བརྒྱ་ལན་གསུམ་གྱིས་སྔགས་ཀྱི་ནུས་པ་བརྟན་པའི་བར་ཟུར་འདེབས་བཞིན་བཏང་བས་ཉིན་ཐུན་དང་པོ་འགྲུབ། རྡོ་རྗེ་འཚམས་པའམ་རྒྱལ་ཐེབས་རེས་མོས་ཀྱིས། ཉུ་ལེ་བསྐྲད་ཅིང་བྱིན་འབེབས། ཛབ྄་
དབྱངས་བཅས་བྱ། སླར་ཕྲིན་ལས་ནར་མའི་མཆོད་པ་བྱིན་རླབས་ནས་བརྩམ། མཆོད་ཕྲེང་ཟུར་འདེབས་མི་སྦྱར་བ་ཙམ་ལས་བཟླས་པ་ལ་ཐུག་གི་བར་སྔར་བཞིན་བཏང་། འགྲུབ་ན་ཞི་བ་དང་། དཔལ་
ཉེར་གཅིག །ཁྲོ་བོའི་སྤྱི་དྲིལ་བཅས་བཟླ་བ་དང་། སྟོང་ཚིག་འབྲིང་པོའི་ལུགས་ལྟར་དགོས་ཤིང་། མི་ནུས་ན་ཞི་ཁྲོའི་སྤྱི་དྲིལ་སོ་སོར་ཅི་ནུས་རེ་བསྙེན། བུམ་པ་དང་ཚེ་སྒྲུབ་དོར་བའི་ཛབ྄་མཆོད། རཀྟའི་
མཆོད་བསྟོད། ཡིག་བརྒྱ་བཅས་དང་། གོང་ལྟར་ཉུ་ལེ་བསྐྲད་པ་སོགས་ཀྱིས་ཉིན་ཐུན་གཉིས་པ་གྲུབ། སླར་